text:
ORANJESTAD – Parlamento tin den nan man pa cambia e ley di gaming, di tal forma cu tur hende lo paga nan ‘fair share’, esta tanto Catochi y Lotto. Asina minister di deporte Alex Schwengle a anuncia na ocasion di lansamento di un producto nobo di Lotto Aruba. “Si nos perde e oportunidad ey, nos tin cu puntra nos mes ki tipo di gobernante nos tin” e mandatario a bisa. Mes momento ela referi na varios tipo di wega di number cu ta ilegal y cu lotto tin cu ‘competi’ cu ne. Pero asina e ley cambia, e ta sigur cu lotto lo sigui crece y cu Catochi lo muri.
CATOCHI VS LOTTO
Lotto ta inverti 20% di su entrada total na deporte segun e mandatario. “Si esey ta haalbaar pa Lotto, mi ta haya cu esey mester ta haalbaar pa Catochi tambe. Esey ta mi opinion y mi no ta bay kita mi opinion y mi no ta bay doblega tampoco” e mandatario a sigui bisa. “Si Catochi bisa cu 20% di nan omzet bay pa deporte, no ta haalbaar, nan habri nan bukinan pa nos tira un bista cu berdad e no ta haalbaar”, Schwengle a sigui bisa, mandando un mensahe fuerte pa e grupo di wega di number aki.
E cambio di ley ta riba mesa, pero pega pa via di e discusion di Lotto via Catochi. E hecho cu Catochi ta bisa cu pone 20% pa deporte ta manda nan falliet, e ora mester mustra cifra. E ora e ta dispuesto pa sinta na mesa y wak si por baha e porcentahe.
LEY
Segun ley actual, ta un lotto tin. Pero tin hende ta bende otro tipo di lotto na Aruba tambe. Lotto Florida, Mega Million y mas. Tur ta ilegal segun e mandatario. E ‘mundo di Catochi’ a topa cu e minister di finansa, y ta conoci. E mandatario di deporte a sigura cu e no a topa cu nan na mesa. “Mi ta sinta cu nan na mesa na momento cu nan ta dispuesto pa habri nan buki. Na e momento cu bo habri bo buki, bo ta mustra cu bo ta un hende transparente y cu bo ta biba cu ley. Tanten cu nan no ta haci esey, ami no ta sinta cu ningun hende di Catochi”, Schwengle a bisa.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


c: text/html

text:
San Nicolas, esaki ta e last lap pa e indiferencia di politiconan di pariba di brug cu pa añanan a lubida y bandona e pueblo deportivo di San Nicolas. Un parti di Aruba cu ta conoci pa produci atletanan di taya internacional cu a sa di hiba Aruba su nomber
Day: August 31, 2017
Den cuadro di celebracion di Dia Internacional di Turismo; Ronella Tjin Asjoe-Croes di Aruba Tourism Authority ta señala: “Comunidad local ta un di e ingredientenan clave pa cu exito di nos turismo”
Tur aña, Dia Internacional di Turismo ta wordo celebra mundialmente dia 27 di september. E celebracion aki ta globalmente na unda e enfoke ta basa riba e habilidad pa educa, empodera y produci cambionan den comunidad y conserva turismo como algo cultural y di balor economico. E aña aki e organisacion
Rotary Club of Aruba a entrega cheque di donacion na Fundacion Autismo Aruba
Den prome oranan di ayera mainta, e ultimo Arubiano rehen na Venezuela a bolbe ayera mainta
Partido ReD ta recorda 40 aña di augustus scur di 1977
Ayera mainta, Ministerio Publico a confirma cu a prolonga detencion di Minister drs. Paul Croes y di Roque Aparicio cu 2 x 8 dia
Ayera mainta Ministerio Publico a dicidi di prolonga detencion di Minister drs. Paul Croes y di su chofer, Roque Aparicio cu 2 x 8 dia. Loke nifica cu pa 16 dia mas nan ta sigui deteni. Manera ta conoci nan ta sospechoso den caso cu a haya nomber di IBIS. Vocero di
Durante control di Polis, homber no por a demostra su papelnan
Observacion: Abogado Lejuez a “incrimina” su mes sin hustificacion of aclaracion
Historia politico di Estados Unidos, tin cosnan cu a pasa y cu nos ta mira cu cierto similaridad den cierto desaroyo cu cosnan cu ta pasa den nos comunidad. Ora cu analisa e declaracion cu e conocido abogado Chris Lejuez a duna den fin di siman na un medio di comunicacion

robotstxt: allowed

filter: keep


text:
Celia Cruz
Celia Cruz (Úrsula Hilaria Celia de la Caridad Cruz Alfonso a nace dia 21 di october 1925 – a fayece dia 16 di juli 2003) tawata un salsero Cubano-Mericano y tawata un di e miho cantado di salsa exitoso di siglo 21, hayando binitres album di oro. El a wordo renombra internacionalmente manera "Queen of Salsa" tambe "La Guarachera de Cuba."
El a pasa mastanto bibando den New Jersey y trahando na Merca y algun pais Latino Mericano.
Celia Cobo di Billboard Magazine un biaha a bisa: "Cruz ta indisputablemente un di e miho y conoci personahe femenino influencial den historia di muziek Cubano". Cruz un a biaha a bisa den un entrevista: "Si mi tawatin e oportunidad mi lo no tawata ta cantando y bailando, lo mi tawata ta un docente di Spaño manera mi tata tawata kier mi bira"


text: Diadomingo pasa di 1 or di marduga riba Caya Betico Croes patruya di Oranjestad patruyando despues di e tiro di aña nobo casi tabata envolvi den un accidente. Bon maniobra di e oficial na stuur a haci cu nan no ta envolvi den un dalmento fuerte. Ora cu un auto coriendo iresponsabel casi a dal riba nan, nan a bira bay tras di e auto pa asina para e chauffeur. E chauffeur no kier a para mes y cu sirena y zwaailight tabata core su tras y a drenta te cu bario di Verano. Den Verano e chauffeur a para su auto na cas pero a detene cos pa core ireponsabel y bay controla si e ta bou influencia y pasa su resto di aña nobo den cel un rato.


text:
WILLEMSTAD – InselAir a pospone re-introduccion di su buelonan entre Còrsou y Sürinam pa algun siman. E prome buelo lo tuma lugar dialuna dia 18 di december 2017.
Anteriormente InselAir a informa cu e buelo nan lo cuminsa opera bèk dialuna 20 di november 2017.
E fecha aki a wòrdo scogi a base di e adelanto di e terminacion di e procesonan legal cu e autoridadnan cònserni. Esaki a sosode y wòrdo finalisa.
Tin algun palabracion cu mester wòrdo concretisa pa garantisa un introduccion cu exito. Entre tanto e pasaheronan cu a cumpra un ticket pa un buelo entre 20 di novèmber y 18 di decèmber 2017 a wòrdo yamá y informa tocante di e buelonan cu a wòrdo posponi.
E pasaheronan por scoge un otro fecha òf nan por haña nan sen bèk.


text:
Parlamentarionan di MEP, POR y RED a pidi reunion urgente pa trata dos tema importante.
- T’e status y retiro di status y retiro di Minister drs. Paul Croes. For di dia 28 di maart 2017 cu Minister Paul Croes a wordo declara sospechoso den un caso di corupcion serio, y a tene un ‘inval’ na su cas, Aruba su Gobierno ta constantemente den un lus negativo. For di oposicion MEP a purba coregi e situacion aki, pero sin resultado.
Dia 12 di mei 2017 Gobierno di AVP a dicidi di kita e carteranan di e Minister temporalmente, y for di e fecha aki e Minister ta un Minister sin cartera.
E situacion a bira mas serio na momento cu dia 21 di augustus 2017 e Minister a ser deteni y ta deteni ainda pendiente su caso wordo trata.
Esey mester tabata motibo mas grandi pa Gobierno a retira e Minister. Lamentablemente cu esaki Gabinete Mike Eman a duna e mal ehempel di ta acomoda corupcion, enbes di combati corupcion.
Segun MEP-POR-RED, pa prome biaha den historia di Aruba y di Reino un Minister a wordo encarcela. E bon nomber y integridad di nos pais a wordo daña.
Lamentablemente e contelacion bieu di Parlamento a aproba y a defende e decisionnan aki.
Dia 21 di september 2017 Prome Minister Mike Eman a entrega retiro di su Gabinete, incluyendo di Minister Paul Croes, en bista di eleccion dia 22 di september. Gobernador a haci un apelacion n’e Gabinete pa keda na cargo como un Gabinete demisionario solamente pa casonan coriente.
E decision pa Minister Paul Croes entrante 21 di september bira demisionario pa atende casonan coriente so, no tin sentido p’e motibo cu e no por atende ningun caso mas for di 12 di mei cu a kita tur cartera for di dje, y sigur desde 21 di augustus cu e ta deteni.
Despues di eleccion di 22 september ultimo e constelacion den Parlamento a cambia, y e mayoria di e miembronan nobo den Parlamento tin un otro punto di bista den e caso aki.
“Nos a bay eleccion pa pidi pa un cambio y pueblo a vota pa un cambio. Cu e reunion aki nos kier demostra e cambio ey.
Nos ta hendenan cu ta bisa loke nos ta haci y nos ta haci loke nos ta bisa. Y nos a bisa cu nos si ta bay combati corupcion y esey mes nos ta bay haci.
Mi ta contento cu e reunion a wordo yama liher, pasobra ta algo cu den comunidad tur hende ta puntra.
Mi ta enfatisa cu no ta trata di e persona di Paul Croes, pasobra e sigur ta un persona simpatico.
Ta bay p’e funcion di Minister y e hecho cu a causa daño na imagin y integridad di Aruba.
Cu e reunion aki e Parlamento nobo kier cuminsa repara e daño cometi p’e Gobierno anterior” lider di MEP Evelyna Wever-Croes a duna di conoce.
Di dos punto di agenda, ta e caso di construccion y reconstruccion di Dr. Horacio E. Oduber Hospital. E miembronan di MEP-POR-RED kier sa con leu esaki ta bayendo y sigur kier sa di e carta cu Minister di Salubridad Publico, dr. Alex Schwengle a manda dia 12 di october ultimo. Ta manera drs. Marisol Lopez Tromp y mr. Andin Bikker a cuestiona ultimamente, cu tin un desaroyo cu no a bay bon, pa loke ta trata e huur di edificio cu a ser aumenta, sin aprobacion di Parlamento.
E reunion aki lo tuma lugar awe mainta pa 10 or y mester bisa, ta di dos reunion publico di Parlamento, den su constelacion nobo.


text:
Gobierno a inaugura e di tres batting cage cu a keda entrega na un organisacion deportivo.
E biaha aki a toca turno na SV Flatstone cu su veld ta wordo uza dor di organisacionnan manera Giants cu ta haci uzo di esaki diariamente, Valerie Camacho di Giants a expresa durante e ceremonia di inauguracion.
Despues cu Rockets y Calabas a haya un batting cage moderno, a toca turno na Flatstone pa inaugura e facilidad aki cu ta carga nomber di Tico Loopstok, un persona kende for di chikito te cu awor, den diferente calidad, a demostra cu deporte ta importante den cualkier sociedad. Batting cages ta algo cu Prome Minister Mike Eman kier mira riba tur veld di baseball y softbol, principalmente pa yuda muchanan crece y bira grandi den e deporte aki, manera tabata e caso di Eugene Kingsale, Sidney Ponson y awendia Xander Bogaerts.
Den caso di Flatstone e facilidad di batting cage a wordo dedica na Tico Loopstop. Sr. Loopstop, sra. Camacho ta splica, a cuminsa den little league y awendia ta Presidente di SV Flatstone, trahando cu mucha y adulto pa promove deporte. Esey ta e motibo, segun Valerie Camacho di Giants a bisa, cu a dicidi di dedica e batting cage na Tico Loopstop. Tabata Camacho kende a acerca Prome Minister Mike Eman cu e peticion pa veld di Flatstone tambe bini na remarca pa un di e batting cagenan cu ta wordo instala riba veldnan.
SV Flatstone a wordo funda na 1978 ora cu famia Paskel a pone un tereno disponibel pa practica deporte. Na 1981 Tico Loopstok a dicidi di tuma e reto pa maneha SV Flatstone tratando di hiba esaki na un otro nivel. No solamente a atrae mas ekipo, tanto chikito como grandi, pa haci uzo di e veld, pero a traha tambe riba mehoracion di e cancha aki. Tico a bisa cu el a haya masha bon cooperacion di sra. Valerie Camacho y mayornan di Giants Organisation.
“Pero awo tin algo mas cu falta pa e facilidad aki ta completo. Un espacio multifuncional. Nos lo sigui traha pa logra esaki”, el a bisa.
Ministerio di Asuntonan General tin un team encabesa pa Ditto Acosta cu den forma regular ta bishita, riba peticion di e mandatario, organisacionnan deportivo pa mira ki ayudo nan mester pa sigui cu e trabou pa laga e muchanan practica deporte y hiba un bida sano.
Hunto cu funcionarionan di Team BoBario a logra pone e contactnan pa instala batting cages y pitching machines na Aruba. Tambe ta coopera Minister di Deporte Schwengle pa Lotto pa Deporte coopera cu e slurf cu ta masha importante den e batting-cagenan.
E mandatario encarga cu deporte den e ceremonia na Flatstone a bisa cu su Ministerio y Lotto pa Deporte ta trahando duro pa pone mas cu 6.5 miyon florin cu awor tin disponibel pa deporte en general. “Nos deseo ta pa e yega 10 miyon”, el a agrega.
El a priminti di lo sigui brinda ayudo pero cu e condicion di kier mira hopi mucha riba veldnan practicando deporte.


text:
Diabierna mainta, empleadonan di RBC Bank a para trabou pa mustra nan malcontento cu e maneho di e compania relaciona cu e consecuencianan di re-organisacion di e banco.
Den un carta cu FTA a manda pa sr. Ivan Nava, ehecutivo di RBC, e sindicato ta informa
e miembronan na RBC Aruba, no ta contento cu e maneho di e compania relaciona cu e consecuencianan di re-organizacion di e banco.
E trahadornan aki ta haya cu tin demasiado presion di trabou riba nan. E informacion ricibi ta cu e workload ta demasiado y ta exigi p’e trahadornan traha mas cu 8 ora tur dia y cu ta traha bou di demasiado presion.
Lamentablemente cu esaki mester a yega asina leu, pero relaciona cu esaki e trahadornan a dicidi di bay den protesta ayera mainta pa mustra compania cu e situacion di trabou n’e momentonan aki ta inaceptabel.
Segun FTA, nan ta haya cu apesar di e combersacion teni cu gerencia, e cambionan den e condicionnan di trabou ta wordo haci unilateralmente.
FTA a spera di por reuni cu gerencia riba e puntonan menciona. Alabez nan a informa cu FTA a informa Mediador di Gobierno y nan abogado di e walk-out di ayera mainta.
Extraoficialmente nos a compronde cu gerencia di RBC-Bank a invita dirigencia di FTA pa sinta na mesa y un rato despues, esta banda di 11 or, trabao a keda reanuda.


text:
E conocido autor Jossy Tromp a presenta na 2005 su buki titula "Un anochi y otro cuenta Arubiano". Jossy Tromp ta conoci pa su storianan compila bou di e titulonan ' Cetilalma y otro cuentanan Arubiano' (1988) y 'E biento di atardi y otro cuentanan Arubiano' (1998).
Jossy Tromp (Aruba, 1954) a studia Biologia y Ley. E ta docente Biologia y conrector na Colegio Arubano na Aruba. Den su storianan por reconoce elementonan di e cultura tradicional. E uso di idioma pa proza na Papiamento ta inovativo.
Jossy Tromp: Cetilalma (1991)
Jossy Tromp is docent biologie op Colegio Arubano. Hij presenteerde in 1991 zijn Cetilalma dat een vernieuwing van het Arubaanse proza inhoudt door zijn heel eigen stilistiek en thematiek. De opgenomen verhalen zijn kort tot heel kort maar vergen veel van de leesconcentratie. De verteller gebruikt veel woorden, maar schrijft desondanks zo hermetisch dat geen enkele zin ongelezen kan blijven. Bovendien schept hij een eigen ambiente die gekarakteriseerd kan worden als magisch-realistisch. Cetilalma moet je niet zozeer lezen om de plot als wel om deze speciale sfeer, waarin het trouwens moeilijk is om er verstandelijk in door te dringen.
Tromp verbindt voortdurend realiteit en fantasie, natuur en bovennatuur. Daarbij domineert een sfeer van verval, voortdurende aandacht voor de fenomenen dood, het lugubere, soms het groteske. "Ik geloof niet dat ik een realistisch verhaal kan schrijven, ik ben daarin niet geïnteresseerd. Ik houd van fantasieverhalen die gaan over niet alledaagse dingen," zei Jossy Tromp toen zijn verhalen verschenen tegen interviewster Joyce Pereira.
Van de negen verhalen is het titelverhaal verreweg het langste met dertien pagina's van de totaal ruim veertig. Een ik-figuur loopt op een hete droge zanderige weg vol scherpe stenen omdat hij op bezoek wil bij zijn al jaren geleden overleden tante Carmelita. Naarmate hij vermoeid doorloopt in de hete zon wijkt de vlammende horizon steeds verder terug. Onderweg praat de 'ik' met zijn schaduw die hem waarschuwt niet verder te gaan. Maar die raad wordt in de wind geslagen. Uiteindelijk komt de 'ik' in een soort hiernamaals met felverlichte vertrekken, waar zijn vroeger niet zo respectabele tante nu een plaats heeft gevonden in een reusachtige bibliotheek: boeken die nooit werden geschreven, boeken die wel werden geschreven maar nooit zijn gepubliceerd, boeken die wel gepubliceerd werden maar nooit gelezen, boeken die wel gelezen werden maar nooit begrepen, boeken die wel werden begrepen maar nooit serieus zijn genomen. De verteller grijpt de gelegenheid aan om kritiek op recente ontwikkelingen weer te geven, door een aantal titels aan te duiden. Als de 'ik' zijn tante tenslotte vindt, antwoordt ze hem dat ze een eenvoudige geest-prostituée is die van lezen en literatuur houdt. Zal de 'ik' hier voortaan moeten blijven?
Ook andere verhalen in deze bundel ademen een magische sfeer die steeds met heel realistische details en argumenten wordt verwoord. Ik ken geen tweede auteur van Aruba die zich op een dergelijk magisch-realistische wijze uit.
E barbulet preto y otro cuentanan Arubiano.
Jossy Tromp e autor di Citilalma (1988), E biento di atardi (1998) y Un anochi (2005) ta bin cu su di cuater obra cu tin e titulo ‘E barbulet preto y otro cuentanan Arubiano’. E obra aki, mescos cu e obranan anterior ta un coleccion di cuenta cortico. Ta trata di 8 cuenta autentico na Papiamento. Varios di e cuentanan tin elementonan di e coriente den literatura cu ta wordo yama realismo magico. Tin cuenta tambe cu ta mas realistico. Jossy ta haci tambe uso di e tecnica pa mezcla realidad cu e irealidad, creando asina un propio mundo di fantasia. Ta su deseo pa su storianan haya mas entrada den e pueblo lesado y amante di literatura di Aruba. E storianan ta respira e bida y e ambiente tipico Arubiano di pasado y actualidad.
E publicacion di e buki ta den propio man. E obra ta na benta a rason di 10 florin pa buki. Por contact e autor pa compra di e buki na tel. 5870250 of cel 9620341.
Jossy Tromp cu su obra nobo ‘Gabilan’ ariba e mercado literario.
Despues cu na aña 1988 Jossy Tromp a publica e buki di cuenta ‘Cetilalma y otro cuentanan arubiano’ a sigui tres otro buki di cuenta. ‘E biento di atardi’ a mira lus na aña 1998, ‘Un anochi’ a wordo publica na 2005 y ‘E barbulet preto’ na aña 2007.
Tur e cuatro obranan di proza aki ta scirbi na Papiamento. Ta trata di cuentanan di ficcion. Jossy Tromp ta saca su inspiracion entre otro for di e bida diario Arubano. Aki y aya e ta duna algun di su storianan un sauce di realismo-magico, cu segun e autor, obviamente ta un parti essential di e cultura arubano.
Aki ta sigui algun fragmento di algun di su proza.
For di Cetilalma, 1988, Cetilalma.
(…) Dicho echo, ora cu mi a topa cu e anochi, mi sombra a laga tumba. Lo e la dirti den e santo inutil y insasiabel pa awasero. Un awasero cu segun mi nunca a yega di cai akinan. Mi a cuminsa cana c’un ansha di morto mas duro pa e anochi tenso aki no chupa mi den su dimenshonnan misterioso. Ta parse cu e bos desconocí a spierta den mi instintonan rudimentario pa sobrebibi. Un ola di emoshon silvestre a podera di mi. Un sentimento di, bo por bisa di un animal salbahe, a pone mi cuminsa snuif y hole manera un cacho di sanger e obseshon scuridad. Na un dado momento a aparese mi dilanti masha hopi man grande cu multiple di dede mas grandi ainda, cu rapidamente tawata transformando den monsternan prehistorico djanochi. E moveshonnan di e antenanan di creftnan gigante den nan ansha di morto compara cu e esena dje cadushinan ta manera wega di mucha. E zonido di biento cu ta corta entre e sumpiñanan di e cadushinan dantesco lo pone, mi tin sigur, tur hende bibo y te asta zumbi haya un rel incontrolabel di e maneca di nan weso di lomba.(…)
For di ‘Un anochi’, 2005, E shon di Shidaharaca.
(…) Awo si e señora bieu a dal algun stap patras. E multitud a bira hopi inkieto di tanto manifestacion dje naturalesa rond di nan.
Rapidamente sin embargo e señora bieu a recobra su balansa mental y cu bos halto e di. Awo si nos sa suficiente kico ta funcion di un scientifico.
Tur presente a bati man y a keda bati man. Ta te ora cu e shon a baha su mannan y cu tur cos a normalisa nan a stop di bati man.
E shelo ta yena cu strea. Tawata yobe meteoriet. Aki aya por a observa explocion y implocion dje supernovanan. Poco poco e biento a lanta. Despues tawata tin un momento manera cu na shelo tur lus a dal paga. Prome e awa a cuminsa pinga. No mucho rato despues el a basha manera nunca bisto. E biento tawata ranca cu rafaganan teribel. Den panico e multitud a plama for di otro en busca di refugio. Manera riunan e awa tawata core y basha den e buraconan coba den e tera. Henter anochi awa cai sin misericordia.
Ora cu dia a habri no por a reconose Shidaharaca. Literalmente di anochi pa dia tur cos a cambia. Tur caminda barbuletnan tawata bula. Tur sort’i animal tawata cana ront manera nunca nan no a haci nada otro akinan. E awa den e riunan ta cla manera cristal.
Ningun caminda, despues cu un pa un e criaturanan indefini a sali for di nan refugio, no por a localisa e bishitante peculiar. Su maletin t’e unico cu el a laga atras. E contenido dje maletin a sorpresa nan tur. Shidaharaca a cambia di anochi pa dia.
For di ‘E Barbulet Preto’, 2007 , Djaca.
Djaca, si, asina mes yam’e, of miho bisa asina e ta wordo yam’a den boc’i pueblo. E sociedad a resp’e riba caya. Hopi tristo pa bisa pero ni su propio famia ya no tawata por cu ne mas. Su nomber ta refleha mucho mas cu solamente un bida intensamente tristo, inhumano, fracasa, desperdicia y pio cu tur cos un bida tira afo. Cada un bida tira afo so caba, ta uno di mas. Of kisas bida di cierto sernan humano tin menos balor? Den tur sentido di palabra e nomber Djaca so caba ta un humiliacion profundo y alabes e ta un ofensa grandi pa cu su persona, pero mas ainda e ta un reclamo fuertisimo den direccion di e mesun sociedad cu a produci’e y cu awo a lag’e pa su cuenta. Di otro banda ora cu bo compara e animal cu nos ta yama djaca cu e persona cu ta carga e nomber Djaca, ta bisto si algun similaridad cu nan ta comparti.(…)
‘Gabilan’, 2009
Cu ‘Gabilan’, e titulo di e buki, Jossy Tromp ta haci su debuta ariba e tereno di poesia. Gabilan (Zee-arend) ta un parha cu casi no ta mira mas na Aruba.
Gabilan tambe ta e titulo di un di e poemanan incorpora den e tomo di poesia na Papiamento. Gabilan ta un metafora pa e isla di Aruba. Gabilan ta para pa e naturalesa y e manera di biba (antes) na Aruba y cu awo ta enbolbi den lucha en bano pa sobrebibi den un epoca di metamorfosis continuo.
E tomo ta consisti di un seleccion di 39 poesia/proza di cual un parti a wordo scirbi na Hulanda na aña 1979. Algun poema ta expresa un sintimento profundo di nostalgia. E sobra a wordo scirbi na Aruba entre 1980 te cu 2009. Awo cu nan a hecha, ta ofrece nan na Aruba y na tur amante di literatura.
For di Gabilan, 2009, Criatura
Si biento bringa solo,
solo bringa biento,
ki lo para di e criaturanan?
Si sabio caricia su ego,
su ego carisia su sabiduria,
ki lo para di e criaturanan?
Si rico pronkia cu su rikesa,
enbes di parti cu grandesa,
ki lo para di e criaturanan?
Si gobernantenan abusa di poder,
enbes di haci nan deber,
ki lo para di e criaturanan ?
Si doñ’i mundo mes
parce no tin cu nes,
ki lo para di e criaturanan?
Si mayornan carese di amor
pa nan criaturanan,
ki lo para di nan mayan?


text:
Despues di e edicionnan na 2013, 2015 y 2016 sold out na Corsou y tambe na Aruba, e anochi di comedia De Lulverhalen lo ta bek den Cas di Cultura.
E biaha aki lo ta bay di un version hopi peculiar: The Caribbean Edition! Bao di guia di Howard Komproe, diabierna 7 di april, Jetty Mathurin, Everon Jackson Hooi y Izaline Calister lo ta riba stage di Cas di Cultura, pa 8’or di anochi.
De “Lul verhalen” ta un anochi yena cu diversion, pero tambe tin espacio p’esnan sensitivo. Despues di tur e monologonan di vagina, e organisador, Howard Komproe ta haya cu ta tempo pa scucha e parti masculino.
En todo caso, Lul Verhalen no solamente ta conoci pa tin e toke di humor di e ser masculino, pero ta un formula gigantesco cu tambe ta garantisa pa un anochi fabuloso di diversion.
Howard Komproe ta un stand-up comedian Hulandes di origen Surinameño. Despues di scol di teatro, el a cuminsa como stand-up comedian y rapidamente a forma parti di e grupo Comedytrain.
Hunto cu Jandino Asporaat, Murth Mossel, Roue Verveer, a forma parti di e Caribbean Combo. Ya varios biaha a presenta riba escenarionan na Corsou, caminda cu hendenan tabata hari te lora abao.
Jetty Mathurin ta un cabaretiere Hulandes, presentadora y actris di origen Surinameño. Un di su personahenan ta Taante, un personahe caminda cu desde 1985 e ta riba stage.
Banda di produccionnan teatral, Mathurin ta conoci p’e programa Ranking the Stars y papelnan den e serienan di television manera Keyzer & De Boer, Lijn32 y NoordZuid.
Everon Jackson Hooi ta un actor Hulandes di origen Curasoleño. Principalmente e ta conoci pa su rol vast como Bing den e serie Hulandes Goede Tijden, Slecthe Tijden y tambe como Ciro, den e serie Hulandes, De Erfenis.
Izaline Calister ta un cantante Hulandes di origen Curasoleño. El a gana na 2009, e prestiogoso Edison Award y ta conoci pa su musica unico cu ta consisti for di un combinacion di musica tradicional Curasoleño y Jazz.
Calister a saca 8 album y a presenta dor di henter Europa, Indonesia, Merca y Sur America.


text:
E Ultimo Enemigo, Morto, Lo Ser Elimina
“E ultimo enemigo cu lo e caba cu ne ta morto.”
1, 2. Ki sorto di bida Adam cu Eva tabatin na principio, y ki preguntanan e articulo aki lo contesta?
ORA Dios a crea Adam cu Eva, nan no tabatin ningun enemigo. Nan tabata perfecto y tabata biba den un paradijs. Como yiu di e Creador, nan tabatin un bon relacion cu ne. (Gen. 2:7-9; Luc. 3:38) E encargo cu Dios a duna nan a indica cuanto tempo nan lo a biba. (Lesa Genesis 1:28.) Pa cumpli cu e mandato di “yena e Tera” y cultiv’e, nan no tabatin nodi biba pa semper. Pero pa por a sigui cuida ‘tur ser bibo cu ta move riba Tera’ si nan lo mester a biba pa semper. Adam cu Eva lo por a disfruta di e asignacion aki pa tur eternidad.
2 Dicon anto nos situacion ta asina diferente awe? Con bin nos tin asina tanto enemigo cu ta stroba nos di ta feliz? Di unda esun di mas pio, morto, a bin? Con Dios lo caba cu e enemigonan aki? Den Bijbel nos ta haya contesta riba e preguntanan aki, y nos lo analisa nan den e articulo aki.
UN SPIERTAMENTO BONDADOSO
3, 4. (a) Ki spiertamento Dios a duna Adam cu Eva? (b) Dicon tabata asina importante pa nan haci caso di e spiertamento ey?
3 Aunke Adam cu Eva tabatin e posibilidad di biba pa semper, nan no tabata inmortal. Pa nan por a keda na bida, nan tabatin cu hala rosea, come, bebe y drumi. Mas importante ainda, nan bida tabata depende di nan relacion cu Jehova, Esun cu a duna nan bida. (Deu. 8:3) Pa nan por a sigui disfruta di bida, nan mester a acepta e guia di Dios. Hasta prome cu Jehova a crea Eva, el a laga Adam compronde esaki bon cla. Con? Wel, “Dios a ordena e homber, bisando: ‘Di tur palo di e hofi bo mag come libremente, ma di e palo di conocemento di bon y malo lo bo no come, pasobra e dia cu bo come di dje, lo bo muri sigur.’”—Gen. 2:16, 17.
4 “E palo di conocemento di bon y malo” a representa e derecho cu Dios tin pa dicidi kico ta bon y kico ta malo. Claro, Adam tabata por a sinti kico ta bon y kico ta malo ya cu el a ser crea den e imagen di Dios y e tabatin un consenshi. Pero e palo mester a corda Adam cu Eva cu semper nan lo tabatin mester di e guia di Jehova. Si nan a come di e palo aki toch, ta comosifuera nan lo a bisa Dios: “Nos no tin mester di bo reglanan.” Cu ki resultado? Nan y nan descendientenan lo a muri, manera Dios a spierta nan.
CON MORTO A PASA PA E FAMIA HUMANO?
5. Dicon Adam cu Eva a desobedece Jehova?
5 Despues cu Dios a crea Eva, Adam a cont’e di e mandamento di Dios. Eva tabata sa esey asina bon cu despues e por a ripitie casi palabra pa palabra. (Gen. 3:1-3) El a ripitie na un colebra, cu en realidad tabata Satanas e Diabel, un yiu spiritual di Dios cu a laga e deseo pa poder y independencia domin’e. (Compara cu Santiago 1:14, 15.) Pa logra su proposito malbado, Satanas a bisa Eva cu Dios ta gaña. El a sigura Eva cu lo e no muri si e desobedece Dios, sino cu lo el a bira manera Dios. (Gen. 3:4, 5) Eva a ker’e y a come e fruta, demostrando asina cu e kier tabata independiente, y el a convence Adam tambe pa haci mescos. (Gen. 3:6, 17) Satanas a gañ’e. (Lesa 1 Timoteo 2:14.) Y maske Adam tabata sa cu ta malo pa come e fruta, toch el ‘a scucha su esposa.’ E colebra, Satanas e Diabel, a haci manera e tabata un amigo di Eva, pero en realidad e tabata un enemigo cruel cu tabata sa bon bon kico lo ta e consecuencianan teribel di su mentira.
6, 7. Con Jehova a atende e huicio di Adam cu Eva?
6 Pa motibonan egoista, tanto Adam como Eva a rebela contra Jehova, Esun cu a duna nan bida y tur loke nan tabatin. Claro cu Jehova tabata sa precies kico a sosode. (1 Cro. 28:9; lesa Proverbionan 15:3.) Pero el a laga Adam, Eva y Satanas demostra kico realmente nan tabata sinti p’e den nan curason. No tin duda cu loke nan a haci a duel Jehova, como nan Tata, masha hopi mes. (Compara cu Genesis 6:6.) Sinembargo, como Hues, Jehova mester a actua di acuerdo cu husticia y duna nan e castigo cu el a bisa nan cu nan lo haya.
7 Tocante e palo di conocemento di bon y malo, Dios a bisa Adam: “E dia cu bo come di dje, lo bo muri sigur.” Probablemente Adam a pensa cu “e dia” lo tabata un dia literal di 24 ora y cu lo el a muri prome cu solo baha. Pero mas laat riba e dia ey, Jehova a papia cu Adam cu Eva. (Gen. 3:8) Ta comosifuera nan tabata den un sala di corte. Como Hues husto, el a scucha prome loke nan tabatin di bisa den nan defensa. (Gen. 3:9-13) Despues di esey, el a dicta sentencia y a condena e dos malhechornan na morto. (Gen. 3:14-19) Pero si el a mata Adam cu Eva mesora, su proposito pa hende lo no a cumpli. (Isa. 55:11) Aunke e efectonan di pica a aparece di biaha, Jehova a permiti Adam cu Eva biba suficiente largo pa nan haya yiu cu si lo por a haya un mihor futuro. Pero, den bista di Dios, ta comosifuera Adam cu Eva a muri riba e dia cu nan a peca. Y como cu pa Jehova mil aña ta manera un dia, en berdad nan a muri denter di un “dia.”—2 Ped. 3:8.
8, 9. Con pica a afecta e descendientenan di Adam? (Wak e prome plachi.)
8 Con loke Adam cu Eva a haci a afecta nan yiunan? Na Romanonan 5:12, apostel Pablo a splica: “Pa medio di un hende pica a drenta mundo, y morto pa medio di pica, y asina morto a pasa pa tur hende pasobra nan tur a peca.” Anto Pablo a agrega: “Mediante desobediencia di esun hende ey hopi a bira pecador.” (Rom. 5:19) E prome hende fiel cu a muri tabata Abel. (Gen. 4:8) Despues, e otro yiunan y nietonan di Adam a bira bieu y muri. Pues, humanidad a hereda pica y morto; dos enemigo cu hende no por scapa di dje. Aunke nos no sa precies con pica y morto a pasa fisicamente pa e descendientenan di Adam, nos por mira e consecuencia si.
9 Apropiadamente, Bijbel ta compara pica y morto cu un “velo cu ta tapa tur pueblo, si, e mantel cu ta habri over di tur nacion.” (Isa. 25:7) E tela pisa y sofocante ey ta tapa henter humanidad. No tin ni un hende cu por scapa di pica y morto. Ta pesey Bijbel ta bisa cu “den Adam tur ta muri.” (1 Cor. 15:22) Y pesey Pablo a puntra: “Ken lo libra mi di e curpa cu ta hiba mi na e morto aki?” Lo tabatin un persona cu por a haci esaki? *—Rom. 7:24.
FIN DI PICA Y MORTO
10. (a) Menciona algun versiculo di Bijbel cu ta indica cu Jehova lo elimina morto. (b) Kico e versiculonan aki ta revela tocante Jehova y su Yiu?
10 Si, Jehova por a libra Pablo. Net despues cu Isaias a menciona “e velo”, el a skirbi: “E lo traga morto pa semper, y Señor DIOS lo seca awa di wowo for di tur cara.” (Isa. 25:8) Mescos cu un tata ta keda contento di por kita loke ta pone su yiunan sufri y seca nan wowo, asina tambe Jehova gustosamente lo caba cu e morto cu nos a hereda di Adam. Y e tin un persona cu ta yud’e: Hesus. Nos ta lesa na 1 Corintionan 15:22: “Mescos cu den Adam tur ta muri, asina tambe den Cristo tur lo haya bida.” Pablo mes tambe a contesta e pregunta ken lo libr’e. E di: “Mi ta gradici Dios cu lo e haci esaki pa medio di Hesucristo, nos Señor!” (Rom. 7:25) Ta bisto anto cu maske Adam cu Eva a peca, Jehova no a stop di stima humanidad. Y Hesus, kende Jehova a uza pa traha Adam cu Eva, tampoco no a stop di stima hende. (Prov. 8:30, 31) Pero con e famia humano lo a ser libra di pica y morto?
11. Kico Jehova a haci pa yuda humanidad?
11 Ora Adam a peca, Jehova a sentenci’e na morto. Como resultado, tur hende a hereda imperfeccion y morto. (Rom. 5:12, 16) Nos ta lesa na Romanonan 5:18: “Mediante un delito e resultado tabata condenacion pa tur sorto di hende.” Kico Jehova por a haci pa elimina e condenacion ey sin pasa por halto di su mes normanan? Hesus a contesta e pregunta aki ora el a bisa: “E Yiu di hende [a bin] pa duna su alma como rescate a cambio di hopi hende.” (Mat. 20:28) E prome yiu spiritual di Jehova a nace como un hende perfecto riba Tera y lo a percura un rescate. Con e rescate aki lo a cumpli cu e normanan di husticia di Jehova?—1 Tim. 2:5, 6.
12. Con e rescate a cumpli cu e normanan di husticia di Jehova?
12 Hesus, como un hende perfecto, por a biba pa semper. Esey ta loke Jehova tabata kier pa Adam. E proposito di Jehova tabata pa yena e Tera cu e descendientenan perfecto di Adam. Hesus tabata stima su Tata y e descendientenan di Adam asina tanto cu e tabata dispuesto pa sacrifica su bida humano. Pues, el a sacrifica un bida cu a coresponde cu loke Adam a perde. Despues, Jehova a resucita Hesus cu un curpa spiritual. (1 Ped. 3:18) E rescate a cumpli cu Jehova su normanan di husticia, pasobra den un sentido Hesus a tuma e luga di Adam. E sacrificio di su bida perfecto a sirbi como un rescate, of pago, pa cumpra e famia humano bek y duna nan e futuro cu Adam a perde, esta, e posibilidad di biba pa semper. Pablo a splica: “Ta asina tambe ta para skirbi: ‘E prome hende, Adam, a bira un alma bibo.’ E ultimo Adam a bira un spirito cu ta duna bida.”—1 Cor. 15:45.
13. Kico “e ultimo Adam” lo haci pa hende cu a muri?
13 Pronto, “e ultimo Adam” lo duna bida eterno na e descendientenan di Adam. Esaki lo inclui mayoria di hende cu a muri den pasado. Nan lo ser resucita pa bolbe biba riba Tera.—Juan 5:28, 29.
14. Con hende lo ser libra di imperfeccion?
14 Con humanidad lo ser libra di e imperfeccion cu nan a hereda? Jehova a forma un gobierno celestial, e Reino, cu ta consisti di “e ultimo Adam” y 144.000 persona scogi for di entre humanidad cu lo percura pa esey. (Lesa Revelacion 5:9, 10.) E 144.000 personanan cu lo goberna hunto cu Hesus den cielo tabata hende imperfecto, pues nan lo por compronde nan ciudadanonan. Durante e reinado di mil aña, nan cu Hesus lo yuda hende riba Tera alcansa perfeccion.—Rev. 20:6.
15, 16. (a) Kico ta “e ultimo enemigo”, y ki ora lo e ser elimina? (b) Segun 1 Corintionan 15:28, kico Hesus lo haci finalmente?
15 Na fin di e mil aña di gobernacion di Reino, humanidad obediente lo ser libra di e enemigonan cu e desobediencia di Adam a trece, esta, pica y morto. Bijbel ta bisa: “Mescos cu den Adam tur ta muri, asina tambe den Cristo tur lo haya bida. Ma cada un den su debido orden: Cristo, e prome fruta, despues esnan cu ta pertenece na Cristo [su cogobernantenan], durante su presencia. Anto, na final, ora cu e caba cu tur gobierno y tur autoridad y poder, lo e entrega e Reino na su Dios y Tata. Pasobra e mester reina como rey te ora Dios pone tur enemigo bou di su pia. E ultimo enemigo cu lo e caba cu ne ta morto.” (1 Cor. 15:22-26) Si, porfin “e ultimo enemigo”, esta, morto hereda for di Adam, lo ser elimina pa semper. “E velo” pisa cu ta tapa henter e famia humano lo no t’ey mas.—Isa. 25:7, 8.
16 Apostel Pablo a conclui su resumen inspira cu e palabranan aki: “Ora cu tur cos keda someti na dje, e ora ey e Yiu mes tambe lo somete su mes na Esun cu a somete tur cos na dje, pa Dios por ta tur cos pa tur hende.” (1 Cor. 15:28) E gobernacion di Hesus lo a cumpli cu su proposito. Cu gran satisfaccion, Hesus lo entrega e autoridad bek na Jehova y presenta e famia humano perfecto na dje.
17. Kico lo pasa finalmente cu Satanas?
17 Kico lo pasa cu Satanas, esun cu a causa tur e miseria cu humanidad a pasa aden? Nos ta haya e contesta na Revelacion 20:7 pa 15. Despues di e mil aña, Satanas lo purba un biaha mas di gaña tur hende perfecto. Anto Diabel y tur esnan cu siguie lo ser elimina di unabes y pa semper. Esaki Bijbel ta yama “e di dos morto.” (Rev. 21:8) Esnan cu experencia “e di dos morto” lo no bolbe biba nunca mas. Pero pa hende cu ta stima e Creador y ta sirbie fielmente, “e di dos morto” no ta un enemigo.
18. Con e encargo cu Dios a duna Adam lo cumpli finalmente?
18 Tur hende lo ta perfecto e ora ey, y nan lo ta completamente aproba pa Jehova pa haya bida eterno. Lo no tin niun enemigo mas! E encargo cu Dios a duna Adam lo a ser logra sin dje. Lo ta un placer pa su descendientenan cuida e Tera y e bestianan. Esta feliz nos ta cu pronto Jehova lo elimina nos ultimo enemigo: morto!
^ par. 9 E buki Perspicacia para comprender las Escrituras ta bisa cu ora cientificonan ta purba di haya un splicacion pa e echo cu nos ta bira bieu y muri, nan ta pasa por halto di algo importante. Nan no ta reconoce cu ta e Creador tabata Esun cu a sentencia e prome pareha humano na morto. Ta pesey nan no por compronde e proceso ey plenamente.—Volumen 2, pag. 1200.


text: ORANJESTAD (AAN): Pa prome biaha den historia di e deporte di beach tennis un atleta di Aruba ta drenta entre den e top 10 di e miho hungadornan di mundo den e deporte di playa. Aruba su atleta di Aña 2016, Aksel Samaridzic a posiciona su mes na number 9 cual ta e miho posicion logra riba e ranking di ITF pa un beach tennis local. Esaki sigur ta yena nos cu orguyo mirando cu Aksel apenas a cuminsa na practica e deporte aki y riba un nivel mundial. Masha pabien Aksel Samardzic, Aruba ta hopi orguyoso dibo. Potret y Info pa cortesia di 297Sports.


text:
Diaranson 4 di Januari, den careda di 2:20am ta drenta informacion cu tin un persona homber perdi den area di Santa Cruz. Polis di Santa Cruz ta bai na e cas 121 pa asina tuma informacion kiko ta e caso y ey e ruman ta conta cu su ruman homber di edad tin por lomenos 10 minuut perde y e ta riba 80 aña cu tin alzheimer.
Dibiaha e famia ta start un buskeda hunto cu polis, a logra localisa e persona homber perdi net bandi di ex-baby store na Piedra Plaat unda cu polis a papia cune y ta tur golpia mane cu e lo a cai y herida su mes. Dibiaha ta pidi ambulance pa presenta na e cas pa asina pa dune asistencia medico.


text:
Drs. Mervin Wyatt-Ras hunto cu coleganan Sneek, Sevinger y Arends a representa Aruba den Reunionnan di IPKO. Contrario na otro biahanan cu ta trata topiconan manera enseñanza, posibilidadnan economico duradero, salubridad, integridad y areglo ora di disputa tabatin mas bien diferente presentacionnan y bishitanan. A haya presentacion di SIDS (Small Islands Developing States) dor di representantenan di e Centro di Excelencia pa SIDS. Gobierno di Aruba desde inicio tabatin un rol activo y tin cu raporta. Ta di importancia pa implementa cambionan.
E delegacion Hulandes lo pidi sosten di gobierno Hulandes pa sosten pa cu implementacion di SDG’s. E delegacion di St. Maarten a duna un presentacion encuanto consecuencianan di Horcan Irma y reconstruccion despues di esaki. Hulanda a yuda cu 550 miyon euro, mientras e gastonan tabata hopi mas.
Sr. Nicolaas a duna un presentacion di e situacion di Venezuela. E delegacionnan ta preocupa pa e boycott di Venezuela pa cu Aruba, Corsou y Boneiro y consecuencia di esaki.
Diabierna dia 12 di januari lo tin un consulta entre Reino y Venezuela.
E relacion cu Venezuela tabata riba agenda den pasado y lo keda ariba agenda.
Otro temanan cu a haya presentacion ta institutonan penitenciario den Reino, metanan di desaroyo sostenibel y desaroyo economico duradero. Alabes tabatin bishitanan na WEB y na e proyecto di “alga” na CITGO. Esnan presente tabatin palabra de elogio.
Lo agrupa diferente gruponan di trabou pa atende SDG’s.
A bishita e proyecto di Hospital den renobacion y aki a ricibi un presentacion y recorido. Por bisa cu e facilidad ta mustra hopi bon. Lo amplia e facilidad cu unidad di ICU y salanan di operacion. A splica cu tin cooperacion cu paisnan den Reino pa loke ta trata
diferente specialismo y pashentnan. A menciona e healtcare conference unda tin diferente palabracion haci entre e paisnan a base di palabracionnan di IPKO. Ademas a enfoca ariba puntonan di atencion y unda ta desea cooperacion di Hulanda. Por a mira tambe e badkuip unda mamanan por haya nan baby. Wyatt-Ras y su coleganan a keda positivamente impresiona y e ta spera cu pronto e trabounan lo ser finalisa. Ademas por bosa tabata bon pa topa coleganan den Reino un biaha mas.


text:
Artista local Vanessa Paulina a ilustra 2 buki
Vanessa a ilustra 2 buki di e autora Hilli Arduin di Surnam. E escritora di buki pa mucha, Hilli Arduin tabata di bishita na Aruba durante ultimo Festival di Buki pa Mucha. Durante di e bishita aki el a drenta den contacto cu Vanessa Paulina. Titulo di e obranan ta “IK NEEM JE MEE” y “ABOIKONI”. Den e ilustracionnan di Vanessa Paulina e personahenan Akesi, Aboikoni, Boni y Rogier y Selina ta briya cu orguyo y determinacion nan ta hiba e mensahe: Aki mi ta y mi ta sigui! Vanessa tambe a diseña e lay-out di e 2 bukinan aki. E siman aki el a entrega un ehemplar di cada buki na Biblioteca Nacional Aruba.
Vanessa ta un artista visual den disciplinanan di pintamento, ilustracion y diseño di moda.
Vanessa a studia fashion y ilustracion na Willem de Kooning Art Academy na Rotterdam. Prome cu esaki el a studia na Mode Academie Eindhoven y na Windroos Rotterdam, caminda el a gradua como mihor studiante. Pa sostene su esfuersonan artistico el a tuma les tambe di historia di Caribe na Universidad di Leiden y a la vez a hasi diferente curso manera; ‘Business’ na Atlas, Rotterdam, ‘Time management’ y ‘In the picture’, serca Kunstenaars en Co. na Amsterdam .
Vanessa ta traha freelance como stilista y diseñador banda di su pintamento. Vanessa a traha pa diferente revista na Hulanda manera BLVD y Dutch, tambe fashion shows y video clips pa diferente bandanan y pa programanan di television manera e serie ‘Westenwind’ y e show conoci ‘Raymann is laat’. Tambe Vanessa a traha cu dferente gruponan di teatro manera ‘Rotjong’, unda e la disena y traha e trahenan pa 2 obra; ‘Alice’ y ‘Peter pan’ Y alaves e la traha cu stichting ‘Kibra Barera’ na Rotterdam den e producion di ‘Tula be Free’ un presentacion di teatro y baile unda e la hasi e diseño di trahenan, visagie y schmink. Vanessa a duna diferente workshops di pintamento y fashion design, tanto na Aruba y Corsou como na Hulanda , Merca y Surnam. Pa mas informacion di e artista por bishita www.vanessapaulina.com
Hilli Arduin, escritora di e dos bukinan a nace na Surnam y a lanta na Corsou. E tabata usa su talento pa conta storia den su trabou y semper el a haci esaki cu hopi amor. Arduin tin como 20 aña ta duna presentacion como contador di storia tanto na islanan di Caribe, Hulanda y otro paisnan. E ta purba di uni imagen cu storia den su contamento. E ta laga e muchanan biaha pa otro lugarnan magico pa medio di e storia y e ta haci esaki cu hopi fantasia y expresion di cara y curpa. Arduin a studia diferente tradicion di contamento di storia di diferente cultura. E ta conta storia di mucha, di pueblonan, storianan di religion y e araña Anansi, tambe di temanan di hende muher, placa, morto y amor. Na November 2011 el a publica su buki Prinses Ivana.